CELEX: 22011X0819(01)
Language: fi
Date: 2011-08-18 00:00:00
Title: Yhteistyöpöytäkirja Euroopan komission ja Maailman eläintautijärjestön yleisistä suhteista

19.8.2011   
            
            
               FI
            
            
               Euroopan unionin virallinen lehti
            
            
               C 241/1
            
         Yhteistyöpöytäkirja Euroopan komission ja Maailman eläintautijärjestön yleisistä suhteista
   2011/C 241/01
   EUROOPAN KOMISSIO, jäljempänä ’komissio’, ja
   MAAILMAN ELÄINTAUTIJÄRJESTÖ,
   jäljempänä, ’OIE’
   OVAT PÄÄTTÄNEET
   
               —
            
            
               kehittää edelleen yhteistyötään, joka vahvistettiin virallisesti komission ja OIE:n välisellä kirjeenvaihdolla vuonna 2004 ja jota on laajennettu viime vuosina,
            
         OTTAVAT HUOMIOON, että
   
               —
            
            
               komissiolle on myönnetty OIE:ssa tarkkailijan asema,
            
         
               —
            
            
               komissio ja OIE tekivät vuonna 2010 puitesopimuksen, jonka tarkoituksena on mukauttaa vakiorahoitussopimusta ja yksinkertaistaa rahoitusosuuksia koskevista yksittäisistä sopimuksista käytäviä sopimusneuvotteluja,
            
         
               —
            
            
               komissio ja OIE aikovat kehittää edelleen yhteistyötään ja tunnustavat erityisesti tarpeen vaihtaa tietoja virallisin menettelyin, mikä todettiin jo vuonna 2010 käydyn kirjeenvaihdon yhteydessä,
            
         OVAT SOPINEET SEURAAVAA:
   
               1.
            
            
               Komissio perustaa yhteyspisteen kaikkia OIE:ta koskevia teknisiä ja asiantuntijakysymyksiä varten. Eläinten terveydestä ja hyvinvoinnista vastaava komission johtaja ylläpitää tätä yhteyspistettä.
            
         
               2.
            
            
               
                           a)
                        
                        
                           OIE ottaa teknisissä tai asiantuntijakysymyksissä yhteyden komissioon yhteyspisteen kautta. OIE lähettää yhteyspisteen kautta erityisesti tiedotteet erilaisten asiantuntijatapaamisten esityslistoista ja raporteista, kyselylomakkeista, ilmoituksista ja konferenssikutsuista. OIE lähettää kopion yhteyspisteelle teknisistä tai asiantuntijakysymyksistä tai tiedotteista, jotka koskevat suoraan muuta komission henkilökuntaa.
                        
                     
                           b)
                        
                        
                           Komissio ottaa OIE:hen yhteyttä OIE:n pääjohtajan kautta. Komissio lähettää OIE:n pääjohtajalle tiedotteen teknisiä ja asiantuntijakonferensseja koskevista ilmoituksista tai kutsuista. Jos tiedote koskee suoraan OIE:n muuta henkilöstöä, komissio lähettää tiedotteesta kopion OIE:n pääjohtajalle. Komissio seuraa teknisiä ja asiantuntijakysymyksiä, jotka koskevat OIE:n alueellista seminaaria Euroopassa, OIE:n Brysselissä sijaitsevan aluetoimiston kautta.
                        
                     
         
               3.
            
            
               
                           a)
                        
                        
                           OIE antaa yhteyspisteen tai sen edustajan osallistua jäljempänä eriteltyihin tapahtumiin:
                           
                                       —
                                    
                                    
                                       OIE:n kokouksiin, tapaamisiin ja konferensseihin,
                                    
                                 
                                       —
                                    
                                    
                                       vähintään kaksi edustajaa OIE World Animal Health and Welfare Fund -rahaston neuvoa-antavaan komiteaan edellyttäen, että vastaavat taloudelliset edellytykset täyttyvät,
                                    
                                 
                                       —
                                    
                                    
                                       vähintään kaksi avustavaa asiantuntijaa rajojen yli kulkeutuvien tautien torjuntaa käsittelevän GF-TAD -organisaation (Global Framework for the progressive control of Transboundary Animal Diseases) maailmanlaajuiseen ohjauskomiteaan.
                                    
                                 
                     
                           b)
                        
                        
                           Komissio antaa OIE:n pääjohtajan tai hänen edustajansa osallistua elintarvikeketjua sekä eläinten ja kasvien terveyttä käsittelevään neuvoa-antavaan ryhmään, erityisesti eläinten terveyttä käsittelevään neuvoa-antavaan toimikuntaan.
                        
                     
         
               4.
            
            
               
                           a)
                        
                        
                           Komissio edistää asiantuntijoidensa osallistumista teknisiä ja asiantuntijakysymyksiä käsitteleviin OIE:n konferensseihin ja kokouksiin sekä heidän osallistumistaan yksityisinä asiantuntijoina tilapäisiin työryhmiin ja muihin työryhmiin.
                        
                     
                           b)
                        
                        
                           OIE edistää asiantuntijoidensa osallistumista komission järjestämiin teknisiin ja erityisasioita käsitteleviin kokouksiin, koulutuksiin ja konferensseihin.
                        
                     
         
      Tehty kahtena kappaleena Brysselissä 18 päivänä elokuuta 2011.
      
         
            Euroopan komission puolesta
         
         John DALLI
         
            Komission jäsen
         
      
      
         
            Maailman eläintautijärjestön puolesta
         
         Bernard VALLAT
         
            Pääjohtaja